CELEX: 62021CN0669
Language: mt
Date: 2021-11-09 00:00:00
Title: Kawża C-669/21: Talba għal deċiżjoni preliminari mressqa mit-Tribunal Judicial da Comarca do Porto – Juízo Central Cível da Póvoa de Varzimil – il-Portugall) fid-9 ta’ Novembru 2021 – Gencoal S.A. vs Conceito Norte – Consultadoria de Gestão, Lda., BT

7.2.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 64/15
            
         
      Talba għal deċiżjoni preliminari mressqa mit-Tribunal Judicial da Comarca do Porto – Juízo Central Cível da Póvoa de Varzimil – il-Portugall) fid-9 ta’ Novembru 2021 – Gencoal S.A. vs Conceito Norte – Consultadoria de Gestão, Lda., BT
      (Kawża C-669/21)
      (2022/C 64/24)
      Lingwa tal-kawża: il-Portugiż
      
         Qorti tar-rinviju
      
      Tribunal Judicial da Comarca do Porto – Juízo Central Cível da Póvoa de Varzim
      
         Partijiet fil-kawża prinċipali
      
      
         Rikorrent: Gencoal S.A.
      
         Konvenut: Conceito Norte – Consultadoria de Gestão, Lda., BT
      
         Domanda preliminari
      
      Sa fejn l-Artikolu 31(1) u (4) tad-Digriet Irjali [Spanjol] Nru 1624/1992 tad-29 ta’ Diċembru [1992] dwar ir-Regolament tal-VAT Spanjol, kif ukoll l-Artikolu 15(1) tad-Direttiva tal-Kunsill 2008/9/KE tat-12 ta’ Frar 2008 li tistabbilixxi regoli dettaljati għar-rifużjoni tat-taxxa fuq il-valur miżjud, prevista fid-Direttiva 2006/112/EC, għal persuni taxxabbli mhux stabbiliti fl-Istat Membru ta’ rifużjoni iżda stabbiliti fi Stat Membru ieħor (1) jipprevedu, fl-ewwel każ, li t-terminu għat-tressiq ta’ talba għal rimbors tal-VAT mill-imprendituri jew bejjiegħa jew fornituri li ma humiex stabbiliti fit-territorju ta’ applikazzjoni tal-VAT iżda li huma stabbiliti fil-Komunità [Unjoni Ewropea] jibda jiddekorri [mill-jum] ta’ wara dak ta’ tmiem kull trimestru jew sena kalendarja u jintemm fit-30 ta’ Settembru ta’ wara s-sena kalendarja li fiha t-taxxi msemmija jkunu tħallsu u, fit-tieni każ, li t-talba għal rimbors għandha titressaq lill-Istat Membru ta’ stabbiliment sat-30 ta’ Settembru tas-sena kalendarja sussegwenti għall-perijodu ta’ rimbors, dawn l-artikoli jiksru l-prinċipju ta’ newtralità fiskali (b’konsegwenzi fuq il-livell ta’ newtralità kompetittiva u tal-prinċipju ta’ ugwaljanza b’rabta mal-projbizzjoni ta’ diskriminazzjoni) li jirriżulta mis-sistema komuni ta’ VAT misluta mill-premessi 4, 5 u 7 u mill-Artikoli 167, 170, 171 u 178 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (2), kif emendata bid-Direttiva tal-Kunsill 2008/8/KE tat-12 ta’ Frar 2008 li temenda d-Direttiva 2006/112/KE fir-rigward tal-post tal-forniment ta’ servizzi (3), kif ukoll mid-dritt fundamentali stabbilit fl-Artikolu 41(1) tal-Karta tad-Drittijiet Fundamentali tal-Unjoni Ewropea?
      
         (1)  ĠU 2008, L 44, p. 23.
      
         (2)  ĠU 2006, L 347, p. 1, u rettifika fil-ĠU 2007, L 335, p. 60.
      
         (3)  ĠU 2008, L 44, p. 11.